السلام عليكم
هذا الشعر كتبة واحد يحب وحدة و هية هم تحب
بس بينهم كلام بالعيون و محد منهم عندة جرأة يكول للثاني احبك
المهم صاحبنة كعد بالليل و طكلة جكارة و لزم ورقة و قلم و كام يكتب
شوفو شكتب
يكول
انت عينك على شفتي و اني عيني على الشفايف
اني كل عظامي ترجف انت خايف و اني خايف
شلون هسة منهو يحجي و منهو يبدي بالسوالف
انت لو اني دخيلك مو همت و كليبي تالف
ادري بعيونك تحبني و كلبي لعيونك موالف
بس تعال الي يحجي كلمة بلا خجل و بلا مخاوف
ما خجلت بيوم مرة و بالحجي شايف و عايف
وياما ياما لساني غازل و سكتت ياما مضايف
و هسة اريد احجيلي كلمة مرتبك جسمي ايتراجف
و انت شو هم مثلي ترجف و بالعرك شوهم مثلي طايف
شصار بينة شنو مر علينة و شكثر مرينة بمواقف
ماخجلنة و مارجفنة و ما نبوك العين طارف
جنهة مو كلمة احبك جن جبل بلساني واكف
و ارد اكلك شنهي هية كلمة لو جرم و مخالف
شو احبك حـــــيــــل احبك و كافي عركانين و ندور مناشف
كافي عركانين و ندور مناشف
ولو اني عركت من يمي بس على كولته مناشف موجودة
نبي نشوف الردود على كولة الكويتيين